hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu es fr pt pl hu hu
Integrált marketing szolgáltatások - UNAS
Webáruház funkciók Árak Domain, webtárhely Támogatás Blog
A funkciókat úgy állítottuk össze, hogy minden kereskedői igényt lefedjenek. Hosszú a lista, de érdemes átnézni.
Győződj meg róla, hogy milyen alacsony havidíj mellett tudsz minden területre kiterjedő funkcionalitású bérelhető webáruházat üzemeltetni.
Minden olyan szolgáltatást biztosítunk az ügyfeleink számára, amelyek a webáruház bérléshez kapcsolódnak. Válogass a számtalan domain név végződés között!
Nem hagyunk magadra! Biztos lehetsz benne, hogy bármi nehézséged adódik, az ügyfélszolgálatunk és szakértőink készségesen segíteni fognak.
Legyél naprakész, olvasd aktuális híreinket, cikkeinket és interjúinkat az online értékesítés világából!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így maradhatsz KATÁs webáruház üzemeltető
Egyéb funkciók és megoldások
Így készíts egyedi kinézetet!
Webáruház fejlesztések - 2022. szeptember
Legyél profi termékfotós az otthonodban!
Adj el azoknak, akik nem tudják mit vegyenek!
Így maradhatsz KATÁs webáruház üzemeltető
Egy jó webáruház rendszerben számtalan beépített marketing funkció van. Azonban szép számmal működnek külső szolgáltatók is ebben a szegmensben, akik kifejezetten egy területre összpontosítanak. Az általuk kifejlesztett eszközöket webáruházakkal együttműködve lehet használni. Ehhez természetesen a webáruház technikai hátterét is fel kell készíteni, az egyes szoftvereket integrálni szükséges, a külső adatbázisok felé az adatkapcsolatot ki kell építeni. Ahogy más témakörökben (pl. szállítási, fizetési lehetőségek), a webáruház motort ebből a szempontból is úgy érdemes kiválasztani, hogy előtte tájékozódsz az elérhető marketing integrációkról. Az Unas rendszerbe több mint 200 külső szolgáltató terméke került beépítésre, aminek legalább a fele marketing funkciókat lát el. Célunk az, hogy a belső marketingeszközökkel karöltve biztosan megtaláld azt a külső megoldást is, amivel a legtöbb látogatót szerezheted, őket vásárlásra, azután nagyobb konverzióra bírhatod, később pedig visszatérésre ösztönözheted.
A külső szolgáltatások az online marketing minden területére kiterjednek. Vannak látogatószerző eszközök, például a hirdetési rendszerek és az árösszehasonlító oldalak. Léteznek visszatérést segítő megoldások, például a hírlevél küldő rendszerek és az egyes marketing automatizáló lehetőségek. Valamint elérhetők kosárérték és bizalomnövelő integrációk, például az online CHATek, minősítő rendszerek vagy intelligens ajánlatok. A marketingre elköltött pénzt azonban kordában kell tartani, a megtérülést mérni kell, hiszen csak olyan eszközt érdemes használni, ami nyereséget termel. Az ehhez szükséges követő és mérőkódokat megfelelően elhelyeztük a rendszerünkben. Sok szolgáltató van a piacon, akik sokszoros bevétel növekedést ígérnek a webáruházak számára, őket a kellő óvatossággal kell kezelni. Leírásunkban összefoglaljuk, hogy milyen külső marketing funkciók használhatók a webáruházban és mely szolgáltatókkal érdemes együttműködni.
Árösszehasonlító oldalak és piacterek
Talán a leggyakrabban használt külső marketing eszköz az árösszehasonlító oldal, a legtöbb e-kereskedő együttműködött már valamelyikükkel. Az Unas webáruház rendszerben működő webshopok jelenleg több mint 80 árösszehasonlító oldal vagy piactér felé tudnak közvetlenül terméket átadni és ezzel a megjelenést biztosítani. Közöttük a külföldi értékesítést preferálók számára is elérhetőek az adott országok nagyobb szereplői. A listában megtalálhatók fizetős és ingyenes rendszerek valamint speciális, tematikus portálok is. Feladatuk, hogy a látogatóknak termékkeresési lehetőséget biztosítsanak, ami során megismerhetik, hogy mely webáruházakban elérhető a megvásárolni kívánt termék, milyen áron és milyen feltételekkel. Sok vásárló rendszerint ilyen jellegű weboldalakról kezdi a vásárlást.
A három legnagyobb szereplő a piacon az Árukereső.hu, az Árgép.hu és az Olcsóbbat.hu. Ezek azok az oldalak, ahonnan az átkattintások révén számottevő, minőségi vásárlóerő érkezhet a webáruházakba. Feléjük rendszerint kattintás alapon kell fizetni, de elérhetők már értékesítési jutalék alapú lehetőségek is. Ebben a szegmensben is nagy a verseny, így az egyes oldalak különböző plusz funkciókkal próbálják megnyerni a webáruház üzemeltetőket. Az Árukereső.hu üzemelteti a Megbízható Bolt Programot, ahol valódi vásárló vélemények alapján születik értékelés, melyeket a webáruház bizalomépítésre használhat. Az utóbbi időszakban vált népszerűvé a piactereken való értékesítés. Ezek esetén nem érkezik vásárló a webáruházba, hanem a piactéren kerül értékesítésre a termék, általában jutalék fejében. Az egyik ilyen portál a Vatera.hu, de jelenleg is folyamatban van több nagy piaci szereplő integrálása is a rendszerbe.
Az Unas webáruház rendszer belső funkcióként tartalmaz hírlevélküldő lehetőséget. Előre elkészíthetsz sablonokat, majd ezek használatával küldhetsz hírlevelet a feliratkozóknak, vásárló csoportoknak különböző szűrési lehetőségekkel. A hírlevél küldhető automatikusan egy eseményhez kötve követő hírlevélként, például megrendelés után bizonyos idővel vagy kosárelhagyás esetén. Ehhez különböző cseremezők használhatók, melyek a küldés során a konkrét adatokra cserélődnek. Teljes körű hírlevél funkcionalitás azonban nem várható el egyik webáruház motortól sem. Emiatt implementálásra került számos külső hírlevélszoftver a rendszerbe.
A legnépszerűbb nemzetközi megoldások a Mailchimp, a Maileon, az ActiveCampaign, míg a magyar piacot a SalesAutopilot, a Webgalamb és a Listamester képviseli. A hírlevél szoftverek árazása általában a kiküldött levelek mennyiségétől függ, mivel javarészt felhő alapú, szoftvert és hardvert egyaránt biztosító megoldásokról van szó. A Mailchimp nemzetközi viszonylatban talán a legnagyobb és a legtöbb funkcióval rendelkező szolgáltatás, bár a többi megoldás is megbirkózik a kor követelményeivel illetve az ügyfelek igényeivel. A Webgalamb esetén lehetőség van a program megvásárlására is, amit aztán saját tárhelyen is üzemeltethetsz. Mindegyik rendszer beépített szerkesztőfelülettel rendelkezik, sablonok is létrehozhatók. A fejlettebbek mérik a megnyitási arányt, követik a konverziókat, nyilvántartják a webáruház termékeit, vásárlóit, rendeléseit és különböző kampányokat is kezelnek. A hírlevélküldő megoldások fejlődési iránya, hogy CRM funkciókat is ellássanak. A fentieknél is találhatunk már ilyen funkciókat.
Közösségi média és Facebook Bolt
A közösségi médiában való szereplés a webáruházak egyik legfontosabb üzemanyaga, hiszen így olyan közösséget lehet építeni, ahonnan költséghatékonyan lehet új vásárlókat szerezni. Az emberek nagy része napi szinten böngészi a Facebook-ot, így előfordul, hogy egy jól időzített megosztással nagyobb konverziót lehet elérni, mint a fizetett hirdetésekkel. Ahhoz, hogy a közösségi médiát maximálisan ki tudd használni, különböző funkciók állnak rendelkezésre a webáruházban. A legalapvetőbb funkció a megosztási lehetőség (share) illetve a LIKE gomb a termékek mellett, aminek kattintásával kvázi ingyen reklámot kap a termék a közösségi oldalakon. A megosztáshoz szükséges Open Graph Meta adatokat természetesen minden oldal tartalmazza.
Facebook Page Plugin segítségével a Facebook oldal LIKE-jainak számát gyarapíthatod a webáruházban. A vásárlási folyamat egyszerűsítésére használhatod a Facebook logint és a Google logint, aminek segítségével a vásárló a mindennapokban használt fiókjával kapcsolhatja össze a webáruházi regisztrációját, megkönnyítve ezzel a későbbi belépését. Vannak látogatók, aki szívesen vásárolnak is a Facebookon, ezt támogatja a Facebook Bolt funkció, ami minden Unas webáruház mellé könnyedén használható. A Facebook webáruházban ugyanazok a termékek, ugyanazokkal a feltételekkel vásárolhatóak meg, mint a webáruház felületén. Ehhez nyújt segítséget a Facebook product feed, ami remarketing hirdetéseknél is elengedhetetlen.
Vannak vásárlók, akik nehezebben barátkoznak meg az internetes vásárlás személytelenségével, jobban szeretnek fizikai boltokban vásárolni, ahol azonnal választ kapnak a kérdéseikre. Élő CHAT ügyfélszolgálattal közelebb hozható a webáruházas értékesítés a hagyományoshoz. A látogatókban ezzel bizalmat ébreszthetsz, tudni fogják, hogy van valaki a másik oldalon is. Emellett pedig kiemelkedhetsz a tömegből, különbözni fogsz azoktól a webáruházaktól, ahol csak napok múltán válaszolnak a vásárlói megkeresésekre. CHAT szoftver rengeteg van a piacon, az ingyenes egy operátoros megoldástól a komplex, teljes vásárlói viselkedést kielemző rendszerekig. Ezek mindegyike fel van vértezve a legfontosabb funkciókkal, mindegyik proaktívan használható. Beállításoktól függően automatikusan megjelenik a látogatónak a CHAT ablak, ami helyettesíti a hagyományos boltban elvárható eladó személyzet jelenlétét. A CHAT ablak megjelenése, helyzete és az automatikus üzenetek általában konfigurálhatóak. A fejlettebb megoldások tartalmaznak nyomon követést is, pontosan láthatod, hogy a látogató milyen országból, milyen operációs rendszerű gépről, milyen böngészővel érkezett a webáruházba, de azt is, hogy épp melyik oldalon melyik terméket böngészi.
Az Unas webshop rendszerben jelenleg több mint 10 féle külső CHAT program használható. A legnépszerűbb közülük a Facebook Messenger ami ugyan funkcionalitásában kilóg a sorból, de az ismertsége miatt a vásárlók körében a legelfogadottabb. Nagyobb szereplők a Smartsupp, Livechatoo, Zopim, Velaro, Tawk.to, Zendesk, WhatsApp, de ezeken felül további megoldások is találhatók a listában. A fentiektől némiképp eltérő megoldást kínál a WebWithMe, aminek használatával gyakorlatilag képernyőmegosztás érhető el a webshop és a vásárló között, így realtime, vizuális módon is támogathatod a látogatót az eligazodásban.
Marketing automatizáló intelligens rendszerek
Az utóbbi években divatossá vált a webáruház marketing automatizálásról beszélni. Hallani mindenféle mesterséges intelligenciáról, öntanuló rendszerekről, a gyakorlatban viszont általában statisztikai alapon működő ajánlói megoldásokról van szó. Webáruházas értékesítésnél általában ez négy területet fed le: e-mail marketing, onsite recommendation (oldalon belüli termékajánló), exit popup (felugró ajánlat), intelligent search (intelligens keresés). Mindegyik forma a látogatói viselkedés alapján ajánl valamilyen terméket vagy akciót.
Az elnevezésből is adódik, hogy az automatizált e-mail marketing esetén a látogatói szokások, webáruházban bejárt útvonalak, a korábban leadott rendelések és az azokban szereplő termékek alapján automatikus hírlevelet kap a látogató a neki legmegfelelőbb ajánlattal. Ez részben helyettesíti a manuálisan összeállított rendszeres hírleveleket. A rendszereket működésük szerint lehet csoportosítani. Öntanuló módon ajánl termékeket a webáruházban tartózkodó látogatóknak a Yusp illetve a Retargeting, így a beépített termékajánlókat lehet lecserélni személyre szabott ajánlatokra valamint automatizált követő hírlevelek küldhetőek a használatukkal.
Gyakori mostanában a kilépési vagy intelligens ajánlatok alkalmazása a webáruházakban. Előre beállított feltételek, megtekintett oldalak vagy kilépési szándék alapján lehet felugró ablakban tartalmakat, hírlevél feliratkozó ablakot, kuponokat megjeleníteni az áruházakban. Ehhez az Unas rendszerbe be van építve a megfelelő funkció, így nincs szükség külön költeni erre. Azonban ha mégis külső megoldást használnál, akkor a Poptint ajánljuk.
A negyedik terület pedig a webáruházban történő keresés. A PrefixBox lecseréli a beépített keresőmezőt egy külső adatbázisból üzemelő intelligens keresőre. Nem tartozik szorosan ehhez a témakörhöz, de mégis itt érdemes megemlíteni a Onesignalt és a PushCrewt, amik push értesítések kezelésére alkalmasak. Ha a látogatók feliratkoznak a push üzenetekre, bármikor küldhetsz a számukra ajánlatot, figyelemfelhívást akkor is, ha nem tartózkodnak az oldalon. Ha szinte minden marketing folyamatot automatizálni szeretnéd, akkor a teljes körű marketing eszközök közül érdemes választani, ilyenek például a SalesManago illetve a Criteo, viszont itt számolni kell a magasabb előfizetői költségekkel is.
Ha a fenti módszerek segítségével ki tudod hozni a maximumot a látogatókból, akkor már csak a látogatószámot kell növelni. Az árösszehasonlító oldalakon való részvétel mellett ezt fizetett hirdetésekkel lehet megtenni. A hirdetési piac nagy részét a két legfontosabb szereplő viszi el a Google Ads és a Facebook Ads. Mindkettőről hosszú oldalakon keresztül lehetne értekezni, a hatékony hirdetések létrehozása és beállítása átfogó szaktudást igényel. Az Google Ads rendszerében alapvetően keresési és képes (display) hirdetéseket indíthatsz. A keresési hirdetések a Google keresőben az organikus találatok felett és alatt fognak megjelenni az adott kulcsszavakra való kereséskor. A display hirdetésekkel (bannerek, képsorozatok, videók) pedig a Google tartalmi hálózatában, a partneroldalakon találkozhatsz. Szót kell ejteni az új trendről is: a Google bevezette a Google Shopping hirdetési formát, amellyel gyakorlatilag a keresőóriás a keresési oldalának egy részét kirakatként alkalmazza. Ha a látogató egy adott termékre keres, akkor ott megjelenik az is, hogy hol, mennyiért lehet megvásárolni az adott terméket. Ezt is támogatja az Unas webáruház rendszer, néhány beállítás után a termékek átadhatóak a Google felé is.
A Facebook mára már együtt kezeli a hirdetéseket az Instagrammal. A hírfolyamban, a oldalsó boxokban, Messenger felületen, Marketplace-en és a történetekben helyezhetsz el hirdetéseket, ezek általában hasonlítanak az egyébként is használatos postokhoz, csak szponzoráltan jelennek meg. Webáruházak esetén jól használható a termékkatalógus, amivel a webáruház korábbi látogatóinak jelenítheted meg az általuk korábban böngészett termékeket a közösségi oldalakon, továbbá termékeket jelölhetsz meg és értékesíthet például Instagram poston keresztül.
A két nagy szereplő mellett több kisebb szolgáltató is működik, akik hirdetőkkel és tartalomszolgáltatókkal vannak kapcsolatban. A hirdetők hirdetéseit a saját hálózatukban működő tartalomszolgáltatók oldalain jelenítik meg. Ilyen például a nemzetközi TradeTracker.com és a Cashback World, míg a magyar megoldások közül az Affiliate.hu. A kattintás alapú díjazás mellett ezekben a rendszerekben lehetőség van értékesítési jutalékkal is hirdetést indítani, ami jobb megtérülést hozhat, hiszen csak akkor kell fizetni, ha bevétel származik a kattintásból.
Sokaknak ismerősen cseng a kulcsszó: ROI. A pénzügyi szférában a ROI a Return of Investment, azaz a megtérülés mutatója. Ez az arányszám azt mutatja, hogy a bevétel hogyan viszonyul a marketing kiadásokhoz. Nyilván csak olyan helyen érdemes hirdetni, olyan szolgáltatást érdemes igénybe venni, ami előre viszi a vállalkozást és megtérül a használata. Nehéz azonban megítélni, hogy melyik marketing forma hozza majd a legnagyobb hasznot. Emiatt a megtérülést mérni kell. Az Unas rendszerben minden eszközhöz kiépítettük a hozzá tartozó nyomon követést és mérést (pl. Facebook pixel, Ads követőkód, stb.). A beépített statisztika mellett általános mérésre, kimutatások készítésére használható a Google Analytics, a Google Tag Manager vagy a Facebook Pixel, valamint részletesebb elemzéseket kínál még a Hotjar, de információk nyerhetőek ki a Smartlook használatával is.
A webáruházak számára szükséges a megfelelő üzemanyag, napjainkban már az nem elég, hogy valaki feltölti termékekkel a webshopot és hátra dőlve várja a rendeléseket. A növekedéshez marketingfunkciók szükségesek, legyenek azok a webáruház motorba beépített funkciók vagy külső megoldások. A fentiekből azonban látszik, hogy nem mindegy milyen webáruház készítő céget választasz, hiszen ahol nincsenek meg kellő számban ezek a lehetőségek, ott nem biztos, hogy sikeres lesz a webáruházad.
9400 Sopron, Kőszegi út 14.
© 2003 - 2022 UNAS   Minden jog fenntartva!
Weboldalunk COOKIE-kat használ az Adatkezelési tájékoztatóban foglaltak szerint, melyek nem alkalmasak személyes azonosításra. Rendben